
               GİRİŞ
                      “Azərbaycan Dövlət Dəniz Akademiyası” Publik Hüquqi Şəxsinin Keyfiyyəti İdarəetmə Sisteminin bu sənədi İSO 9001:2015 beynəlxalq standartının 7.5-ci bəndinin tələblərinə, Akademiyanın Nizamnaməsinə və ADDA-KP-002 “Sənədləşdirilmiş məlumatların idarəolunması” proseduruna müvafiq olaraq işlənib hazırlanmışdır.      
1. TƏTBİQ SAHƏSİ
1.1              Bu sənədləşdirilmiş “Azərbaycan Dövlət Dəniz Akademiyası” PHŞ-nin "Ən yaxşı müəllim" müsabiqəsinin keçirilməsi qaydaları haqqında Əsasnaməsi Keyfiyyət idarəetmə Sisteminin prosesini təsvir edir.
1.2            Sənədləşdirilmiş prosedur “Azərbaycan Dövlət Dəniz Akademiyası” PHŞ-nin "Ən yaxşı müəllim" müsabiqəsinin keçirilməsi qaydaları haqqında Əsasnaməsi prosesində iştirak edən bütün “Azərbaycan Dövlət Dəniz Akademiyası” PHŞ əməkdaşları üçün məcburidir.
1.3           Bu sənədləşdirilmiş prosedurda istifadə olunan terminlər ISO 9000:2015 “Keyfiyyət İdarəetmə Sistemləri” Beynəlxalq Standartına uyğundur. Əsaslar və lüğət."
             1.4             Bu sənəddə aşağıdakı simvollar və abreviaturalardan istifadə olunur:
            İSO -  beynəlxalq standartlaşdırma təşkilatıdır;
            BS  -  beynəlxalq standart;
            KİS -  keyfiyyət idarəetmə sistemi;
            “ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, Akademiya.
1.5              Bu sənəddə aşağıdakı normativ istinadlardan istifadə olunur:
           ISO 9000:2015 BS “Keyfiyyət idarəetmə sistemi. Əsaslar və lüğət"
           ISO 9001:2015 BS “Keyfiyyəti İdarəetmə sistemi.  Tələblər”
           ADDA-KP-002   “Sənədləşdirilmiş məlumatların idarəolunması”
1. DAXİL OLAN MƏLUMATLAR

2.1 Bu Qaydalar "Ən yaxşı müəllim" müsabiqəsinin (bundan sonra müsabiqə) keçirilməsi qaydalarını müəyyən edir.
2.2 Müsabiqənin keçirilməsində başlıca məqsəd, Akademiyada çalışan yaradıcı müəllim potensialını üzə çıxarmaq, müasir təlim texnologiyalarının tətbiqi sahəsində uğurlu nəticələri ilə fərqlənən istedadlı müəllimləri müəyyən etmək, novatorluğa və innovasiyalara meyilli müəllimlərə pedaqoji ustalıqlarını nümayiş etdirmək üçün səmərəli şərait yaratmaq, Akademiyada müəllimin statusunu və nüfuzunu yüksəltmək, dövlətin təhsil siyasətinin həyata keçirilməsində müəllimin rolunun getdikcə artmasına nail olmaq və onların peşəkarlıq səviyyəsinin yüksəldilməsində stimullaşdırıcı tədbirlərin mühüm əhəmiyyət daşıdığını digərlərinin diqqətinə çatdırmaqdan ibarətdir.
2.3 Müsabiqə hər tədris ili üzrə Akademiyanın rəhbərliyi tərəfindən keçirilir.
2.4 Müsabiqədə əsas iş yeri Akademiyada olan, bu Qaydaların 2-ci bölməsi ilə müəyyən edilmiş şərtlərə cavab verən müəllimlər iştirak edə bilərlər.
2.5 Müsabiqənin keçirilməsinə rəhbərlik və nəzarət, tərkibi Akademiyanın rəhbərliyi tərəfindən təsdiq edilən və ictimai əsaslarla fəaliyyət göstərən "Ən yaxşı müəllim" müsabiqəsinin keçirilməsi üzrə Təşkilat komitəsi (bundan sonra Təşkilat komitəsi) tərəfindən həyata keçirilir.
2.6 Təşkilat komitəsinin tərkibinə prorektorlar, dekanlar və ictimai təşkilatların nümayəndələri daxil edilirlər.
2.7 Müsabiqə prosesində mərhələlər üzrə qiymətləndirmə balları Təşkilat komitəsi tərəfindən müəyyən edilir.
2.8 Müsabiqənin keçirilməsi və nəticələri ilə bağlı yaranan mübahisəli məsələlərə baxılması üçün Rektorluq tərəfindən apelyasiya komissiyası yaradılır.  

1. MÜSABİQƏDƏ İŞTİRAK ETMƏK ÜÇÜN ŞƏRTLƏR

3.1 Müsabiqədə iştirak etmək istəyən müəllimlər aşağıdakı şərtlərə cavab verməlidirlər:
3.1.1 azı beş il pedaqoji iş stajına malik olması;
3.1.2 ixtisasartırma kurslarını keçməsi, inkişafyönümlü layihələr çərçivəsində öyrədici treninqlərdə iştirakına dair, habelə yeni təlim texnologiyalarının tətbiqi ilə bağlı müvafiq sənəd alması;
3.1.3 təcrübə mübadiləsi məqsədi ilə digər ölkələrdə təşkil edilmiş müvafiq kursda (kurslarda) iştirak etməsi;
3.1.4 dərs demək, məşğələ aparmaq üçün ixtisasartırma tədbirlərinə, seminar və treninqlərə cəlb edilməsi;
3.1.5 pedaqoji mühazirələrdə, elmi-texniki konfranslarda məruzələrlə çıxış etməsi;
3.1.6 elmi nəşirlərdə məqalələrlə çıxış etməsi, tədris vəsaitlərinin müəllifi olması;
3.1.7 tədris etdiyi fənn üzrə tələbələrin semestr imtahanlarında uğurlu nəticələr qazanması, fənn üzrə elmi konfranslarda məruzələrlə çıxış etmələri və dərc olunmaları;
3.1.8 "Elmi dərəcələr və elmi adlarının alması, dövlət təltiflərinə ("Şöhrət" ordeni, "Tərəqqi" medalı, "Əməkdar müəllim" fəxri adı və ya “Donanmanın fəxri işçisi” döş nişanı ilə təltif olunması;
3.1.9 Akademiyanın rəhbərliyinin əmrlərində, fəaliyyətinə görə təşəkkürlərin olması və s. ;
3.1.10 informasiya və kommunikasiya texnologiyalarından istifadə bacarıqlarına malik olması;
3.1.11 ictimai təşkilatlar, kafedra, dekanlıqlar, rəhbərlik və tələbələr tərəfindən aparılan sorğularda həmin müəllim haqqında müsbət mülahizə və rəylərin irəli sürülməsi;
3.1.12  müəllimin müsabiqədə iştirakı üçün əhəmiyyətli olan digər zəruri göstəricilər.

1.     MÜSABİQƏNİN TƏŞKİLİ

4.1 Müsabiqə üç mərhələdə keçirilir.
4.2 Müsabiqənin mərhələlər üzrə keçirilmə müddətləri hər il üçün Akademiyanın rəhbərliyi tərəfindən müəyyən edilir.
4.3 Müsabiqədə iştirak etmək istəyən müəllim hər il bu Qaydaların 3.2-ci bəndinə uyğun olaraq müəyyən edilmiş müddətdə Təşkilat komitəsinə Akademiyanın rəhbərliyi tərəfindən müəyyən olunmuş formada ərizə ilə müraciət edir. Bu Qaydaların 2-ci bölməsində nəzərdə tutulmuş şərtləri təsdiq edən sənədlər (onların surətləri) ərizəyə qoşma kimi əlavə olunur. Ərizə elektron poçt vasitəsilə də göndərilə bilər (www.adda.edu.az).
4.4 Sənədlərin qeydiyyata alınması və ekspertizasının aparılması üçün Təşkilat komitəsi tərəfindən müvafiq tədbirlər görülür. Komitə  sənədlərin ekspertizasını aparır və nəticələri barədə Akademiyanın rəhbərliyinə hesabat təqdim edir.
4.5 Ekspertizanın yekununa görə daha çox bal toplamış müəllimlər Təşkilat komitəsinin qərarı ilə ikinci mərhələyə buraxılırlar.
4.6 Müsabiqənin ikinci mərhələsi bu Qaydaların 3.2-ci bəndinə uyğun olaraq müəyyən edilmiş müddətdə təşkil edilir. Bu mərhələnin iştirakçıları akademik qruplarda fənlər üzrə sınaq dərsləri aparırlar.
4.7 Sınaq dərsləri Təşkilat komitəsi tərəfindən ixtisaslar əhatə olunmaqla, tanınmış alim və metodistlərdən, təcrübəli mütəxəssislərdən, ictimaiyyətin nümayəndələrindən ibarət tərkibdə yaradılmış fənn komissiyaları tərəfindən qiymətləndirilir. Sınaq dərsləri videolentə də alına bilər.
4.8 Sınaq dərslərinin qiymətləndirilməsi prosesində aşağıdakı göstəricilər nəzərə alınmalıdır:
4.8.1 mövzunun tədrisi üçün maraqlı və optimal dərs formasının seçilməsi;
4.8.2 problemin qoyuluşu və həlli prosesinə tələbələrin fəal cəlb edilməsi, tələbələrdə həssas ünsiyyətin qurulması və qarşılıqlı münasibətlərin yaradılması;
4.8.3 dərsin fəal, interaktiv təlim üsullarının səmərəli tətbiqi şəraitində tədris edilməsi;
4.8.4 tədris olunan mövzunun tələbələr tərəfindən dərs prosesində mənimsənilmə səviyyəsinin müəyyən edilməsi;
4.8.5 tələbələrin bütünlüklə qiymətləndirilməsi üçün çevik formalardan istifadə edilməsi.
4.9 Hər bir açıq dərs müvafiq fənn komissiyasında müəllimin iştirakı ilə təhlil edilir, ümumi rəy və nəticələr onun nəzərinə çatdırılır. Fənn komissiyaları növbəti mərhələyə təqdim olunan müəllimlər haqqında Təşkilat komitəsinə yekun hesabat hazırlayır.
4.10 Müsabiqənin üçüncü mərhələsi bilavasitə Təşkilat komitəsi tərəfindən həyata keçirilir. Bu mərhələdə iştirakçılar özləri haqqında qısa məlumat verməklə, müasir dövrdə təhsil prosesinin təşkilinin aktual məsələlərinə dair Təşkilat komitəsinin təklif etdiyi mövzu ətrafında 10 dəqiqəlik təqdimatla çıxış edir və verilən sualları cavablandırırlar. 




1. MÜSABİQƏNİN YEKUNU

5.1  Təşkilat komitəsi tərəfindən fakültələr üzrə qaliblərin seçilməsi üçün müəllimlərin say nisbəti nəzərə alınmaqla kvotalar müəyyənləşdirilir.
5.1  Təşkilat komitəsi hər üç mərhələnin nəticələrinə görə fakültələr üzrə kvotalara uyğun olaraq daha çox bal toplamış 10 müəllimi seçir və müsabiqənin yekununu müvafiq aktla rəsmiləşdirir.
5.1  Müsabiqədən müvəffəqiyyətlə keçmiş müəllimlərin siyahısı müsabiqənin yekunlarına dair əsaslandırılmış arayış əlavə edilməklə Akademiyanın Rektoruna təqdim edilir.
5.1  Hər tədris ili üzrə müsabiqədən müvəffəqiyyətlə keçmiş müəllimlər Akademiyanın Rektorunun müvafiq əmri ilə "Ən yaxşı müəllim" mükafatı ilə mükafatlandırılırlar.
5.1  "Ən yaxşı müəllim" mükafatı ilə mükafatlandırılmış müəllim mükafatlandırıldığı tədris ilindən 4 il keçdikdən sonra müsabiqədə təkrar iştirak edə bilər.

5. PROSESİN ÖLÇÜLMƏSİ VƏ MEYARLARI

"Ən yaxşı müəllim" müsabiqəsi müəllimlərin peşəkar fəaliyyətini qiymətləndirmək və mükafatlandırmaq məqsədilə keçirilir. Müsabiqə elan edilir, iştirakçılar qeydiyyatdan keçirlər, namizədlərin tədris fəaliyyəti, elmi-metodiki nailiyyətləri və tələbə rəyləri toplanaraq qiymətləndirilir. Qaliblər komissiya tərəfindən seçilərək mükafatlandırılır.
6.1.          Prosesin Ölçüləri: Müsabiqədə iştirak edən müəllimlərin sayı, tədris fəaliyyətinin effektivliyi, elmi nailiyyətlərin sayı və tələbə məmnuniyyəti göstəriciləri ilə ölçülür.
6.2.          Prosesin Meyarları: Tədris keyfiyyətinin yüksəkliyi, elmi-metodiki fəaliyyətlərdə iştirak, innovativ tədris metodlarından istifadə, tələbə uğurlarına təsir və tələbə rəylərinin müsbət olması əsas meyarlardır.

6. [bookmark: _Toc12725171][bookmark: _Toc256000015]RESURSLAR
Bu sənədləşdirilmiş prosedurun tələblərini yerinə yetirmək üçün akademiyanın rektoru aşağıdakı zəruri resursları ayırır:
· normativ sənədlər;
· ixtisaslı heyət;
· binalar, avadanlıq, materiallar;
· maliyyə resursları.

